Държавен вестник, бр. 27, 2011 г., стр. 19

БРОЙ  27	
Д Ъ Р Ж А В Е Н  В Е С Т Н И К 	
СТР.  19  
на система AFIS, експерт-криминалистите по 
ал. 1 уведомяват за това структурата, която е 
извършила полицейската регистрация, НИКК 
и ГДКП.
(4) При установяване на действителната 
самоличност на лицето структурата по чл. 5, 
която е извършила полицейската регистрация, 
изготвя мотивирано предложение за служеб-
но снемане на недействителната полицейска 
регистрация. На лицето, което е привлечено 
като обвиняем, се извършва нова полицейска 
регистрация по реда на тази наредба. 
(5) Картата за полицейска регистрация 
на лице се изпраща от структурите по ал. 1 
в ГДКП задължително в 20-дневен срок от 
попълването є.
Раздел III
Снемане на полицейска регистрация
Чл. 18. Полицейската регистрация се снема 
след писмено искане на заинтересовано лице 
или по служебен ред.
Чл. 19. (1) Снемане на полицейска регис-
трация се извършва след писмено мотивирано 
искане на регистрираното лице или на наслед-
ниците му. 
(2) Към искането по ал. 1 задължително се 
прилагат документи, удостоверяващи наличие 
на основание по чл. 160, ал. 2 ЗМВР.
(3) Лицата с полицейска регистрация мо-
гат да подават документите по ал. 1 и 2 в 
структурите по чл. 5. Постъпилите документи 
се изпращат на структурното звено на МВР, в 
което е извършена регистрацията.
(4) Ръководителят на структурата по чл. 5, 
където е извършена регистрацията, разпорежда 
извършване на проверка, след което изпраща в 
ГДКП мотивирано предложение по чл. 21, ал. 1 
с приложени към него документи по ал. 2 за 
издаване на писмена заповед за снемане или 
отказ за снемане на полицейската регистрация.
Чл. 20. (1) Служебно снемане на полицейска 
регистрация се извършва, когато в структурите 
по чл. 5 се получат по служебен път документи, 
удостоверяващи наличието на основание за 
снемане по чл. 160, ал. 2 ЗМВР.
(2) Основание за снемане може да се установи 
служебно и в документален или автоматизиран 
информационен фонд на МВР по чл. 27.
(3) Ръководителите на структурите по чл. 5 
изготвят мотивирано предложение за издаване 
на писмена заповед за служебно снемане на 
полицейската регистрация, към което се при-
лагат документите по ал. 1.
(4) Предложението по ал. 3 и приложените 
към него документи се изпращат в ГДКП.
(5) Служебно снемане по ал. 2 се извършва 
и по предложение на комисия, определена със 
заповед на директора на ГДКП. Комисията 
следва реда за снемане, определен в ал. 3. 
Чл. 21. (1) Снемането на полицейската 
регистрация се извършва след изготвяне на 
мотивирано предложение от ръководителите 
на структурите по чл. 5.
(2) Полицейската регистрация се снема или 
се отказва снемането є с писмена заповед на 
министъра на вътрешните работи или оправо-
мощени от него длъжностни лица.
(3) Копие от заповедта за снемане или отказ 
за снемане на полицейската регистрация се 
изпраща за сведение и изпълнение на струк-
турите по чл. 5 и на НИКК.
Чл. 22. (1) Снемането на полицейска регис-
трация се извършва след издаване на заповед 
по чл. 21, ал. 2.
(2) Главна дирекция „Криминална полиция“ 
заличава данните по чл. 8, ал. 1, т. 2, 3, 4, 8 и 
10 за конкретната регистрация чрез зачертава-
нето им в картата за полицейска регистрация 
на лице по начин, непозволяващ използването 
им, и вписва данните по чл. 8, ал. 1, т. 11.
(3) Когато са извършени други полицей-
ски регистрации на лицето, личните данни в 
картата за полицейска регистрация на лице, 
дактоформулите, AFIS номерът, ДНК баркодът 
и снимките се запазват.
(4) В случай че лицето няма друга полицейска 
регистрация, картата за полицейска регистрация 
на лице се унищожава по ред, определен със 
заповед на директора на ГДКП.
Чл. 23. (1) Копие на заповедта по чл. 21, 
ал. 2 се изпраща на структурите по чл. 5.
(2) След получаване копието на заповедта 
по чл. 21, ал. 2 служителите от структурата, 
извършила полицейската регистрация:
1. заличават данните по чл. 7, ал. 2, т. 1 – 8 
за полицейската регистрация в полицейския 
регистър чрез зачертаване по начин, непозво-
ляващ използването им, и вписват данните по 
чл. 7, ал. 2, т. 9 в него;
2. заличават данните по чл. 8, ал. 1, т. 2, 3, 
4, 8 и 10 чрез изтриване на записа в ИРПС. 
(3) В случай че лицето няма други полицей-
ски регистрации, данните по чл. 8, ал. 1, т. 1 и 
6 и записите на снимките в ИРПС се изтриват 
от служителите в СДВР, ОДМВР, РУ, РУТП, 
РДГП и ГПУ.
Чл. 24. (1) Копие от заповедта по чл. 21, 
ал. 2 се изпраща в НИКК, където се заличава 
полицейската регистрация в базата данни AFIS 
и в Националната ДНК база данни. 
(2) Данните по ал. 1 се заличават в Евро-
пейската дактилоскопна карта по начин, не-
позволяващ използването им, като се вписват 
номерът и датата на заповедта за снемане на 
регистрацията.
(3) Данните по чл. 10, ал. 1, т. 2 се заличават 
в регистрационния картон (приложение № 4) 
по начин, непозволяващ използването им, като 
се вписват номерът и датата на заповедта за 
снемане на регистрацията.